«Contos na lareira».

- «Así fan os bailadores».
- Materiais para a sesión 1
  - Vídeo Zumba Olé
  - Aprender a letra da danza
  - Aprender os pasos
  - Repasar Zapateiro Danés
  - Materiais desta sesión descargables
- Materiais para a sesión 2
  - Vídeo
  - Aprender os pasos
  - Procurar información de «King of the fairies»
  - Irlanda
- Outros recursos
  - Instrumentos: a gaita
  - Para saber máis

« Anterior | Seguinte »

# Aprender os pasos

| Trátase dunha danza de representación. Narra como o Rei das Fadas sae un día a pasear e vai atopando a todos os elementos, cinco para a tradición céltica (do mesmo xeito que para os pobos indoeuropeos e, tamén, para a cultura clásica grega): auga, terra, aire, lume, e o éter. As persoas participantes sitúanse en corro, fila ampla, ou filas de oito ou nove, coas mans en V abaixo. king_fairies_master.mp3

Fig.1.- O rei pasea polo bosque, a brancas, con lixeira subdivisión, 16 pasos en SIAR (sentido inverso ás agullas do reloxo).
Fig.2.- A auga: D adiante, E adiante deixando o D elevado lixeiramente, D atrás, E atrás deixando o D elevado lixeiramente, catro veces en total.
Fig.3.- A terra: abre D e cruza E por diante e, logo, alternativamente por detrás e por diante (16 pasos).
Fig.4.- O aire: simulando o vento coa man libre, o guía pasa polo arco dos dous últimos, seguido de todos os demais (si a disposición inicial é en corro, débese soltar da man D). Os dous últimos móvense con pasos curtos á fronte, buscando ao guía. Cando este pasa polo arco, debe retomar SIAR por detrás de todos os demais (16 pasos).
Fig.5.- O lume: cara a adiante, D E D, e salto sobre o D mantendo o xeonllo E elevado. Repite para o E cara atrás, catro veces en total.
Fig.6.- O éter: lateralmente, D E D e pasa o E por diante sen apoiar; repite para o D. Catro veces en total.

Previo á execución da danza, o alumnado realizará sobre a súa música diversos exercicios rítmicos para interiorizar o tempo e facilitar o movemento a brancas: palmeados a só, por parellas, xogos motrices, creación de coreografías, etcétera. Posteriormente improvisarán sobre a música expresando sentimentos e sensacións. É factible empregar grabacións diferentes para propiciar diferentes expresións: máis viva, de ensoñación, que promove a tensión... coidando que non exceda a actividade do tempo previsto na sesión.

Licenciado baixo a Licenza Creative Commons Recoñecemento Compartir igual 3.0

« Anterior | Seguinte »
Materiais realizados por Javier Jurado e Juan Casado para unha Licenza de Formación, curso 2015-2016